
CONCLUZII: 


e Mediul european de securitate este fervent şi 
în continuă reconfigurare în special sub 
auspiciile crizei economice globale. 


e Principalele tendințe ce se pot remarca, în 
special în ultima perioadă, se referă la încer- 
cările naţionale ale statelor de a-şi proteja 
teritoriul şi populaţia împotriva amenințărilor 
posibile. 


Perioada de destindere şi cooperare internațională, 
inițiată după anii '90, este profund şi în mod benefic 
influențată de transformările pozitive esenţiale în 
domeniile politic, economic, militar, financiar, social 
etc., petrecute la nivelul organismelor NATO şi UE, 
precum şi la cel al ţărilor invitate să se alăture marii 
familii euroatlantice şi europene, de dezvoltare a 
democraţiei şi principiilor economiei de piaţă, respec- 
tarea drepturilor omului şi valorilor universale. Aceste 
două organizaţii sunt reprezentative deoarece acestea 
sunt cele care au generat nu doar un nivel ridicat de 
dezvoltare economică pe continent, ci şi o nouă 
abordare a securităţii, întemeiată pe soluţionarea paşnică 
a disputelor şi pe cooperarea internaţională multilaterală 
prin intermediul unor instituţii comune!. 

Prin contrast cu aceste evoluţii pozitive din vestul 
continentului, în alte părți ale Europei şi, mai ales, în 


e Organizațiile de securitate care acționează pe 
continentul european Sunt supuse unui conti- 
nuu proces transformator datorat condiţiilor 
mediului internaţional de securitate iar nevoia 
de adaptare la noile amenințări şi riscuri este 
vizibilă. 

e Uniunea Europeană reprezintă cea mai 

solidară şi pro-activă organizaţie a zonei. 


Balcani, s-au înregistrat, după 1990, o serie de crize, 
care s-au derulat în contextul reaşezărilor geopolitice ce 
au urmat sfârşitului Războiului Rece. O altă carac- 
teristică esenţială a perioadei au fost conflictele care au 
avut loc cel mai adesea in interiorul statelor şi mai puţin 
între acestea. În această perioadă, forțe militare prove- 
nind din Europa au fost trimise în străinătate mai mult 
decât în orice altă perioadă, inclusiv în regiuni precum 
Afganistan, Republica Democrată Congo sau Timorul 
de Est. Desigur că, un rol crucial în asigurarea 
securității europene l-a jucat SUA, atât prin angaja- 
mentele de securitate față de Europa luate în cadrul 
NATO, cât şi prin sprijinul acordat integrării europene. 
Pe de altă parte, noile relații dintre Statele Unite ale 
Americii şi Rusia, pe de o parte, şi dintre NATO şi 
Uniunea Europeană, pe de altă parte, marchează în 
prezent mediul internaţional de securitate — un nou 

parteneriat, dar şi noi tensiuni. În aceste circumstanţe, 
lipsa de bani, de timp, de viziune şi de voință politică ar 
putea afecta nu doar securitatea națională, cât mai ales 
pe cea internaţională”. 


! Javier SOLANA, A Secure Europe in a Better World, 
Thessaloniki European Council, June 20, 2003, la 
http:/Arww.eu.int./oressdata/EN/reports/76255.pdf, accesat la 
data de 16.11.2010, ora 18.30. 

? Liviu MUREŞAN, Adrian POP, Florin BONCIU, The 
European Security And Defence Policy — A Factor of 


Influence on the Actions of Romania in the Field of 
Security and Defence, research paper, The European 
Institute of Romania, Bucureşti, 2004, p. 9 şi următ. 

? Liviu MUREŞAN, The New International Security 
Landscape, in Defense and Security Sector Governance 
and Reform in South East Europe: Insights and 
Perspectives, Second volume: Macedonia, Moldova, 
Romania, edited by J. Trapans and P. Fluri, DCAF-Geneva 
Centre for the Democratic Control of Armed Forced, 
Geneva/Belgrade, 2003. 


Securitatea europeană realizată prin organizații 


În Europa, numărul organizațiilor de securitate, 
instituționalizate sau nu, este în creştere, iar aria 
acestora de acțiune este globală, euroatlantică sau 
europeană. 

În acest sens, printre cele instituționalizate 
amintim: Organizația Națiunilor Unite, organizație cu 
vocație globală, Organizația Tratatului Atlanticului de 
Nord (NATO), drept un sistem comun de securitate, 
bazat pe cooperarea statelor europene, plus SUA şi 
Canada, în prezent incluzând 28 de state“; Uniunea 
Europeană (UE), o comunitate de state europene 
independente, astăzi în număr de 27, reunite, în urma a 
cinci valuri de aderare, în jurul unor valori politice, 
economice, culturale şi sociale comune; Organizaţia 
pentru Securitate şi Cooperare în Europa, instrumentul 
primordial de avertizare şi prevenire a conflictelor, 
gestionare a crizelor şi reabilitare postconflict din 
regiunea europeană; Consiliul Europei, cea mai veche 
organizaţie politică a continentului, înființat în 1949, 
care grupează 47 de state, a primit candidatura încă a 
unui stat (Belarus) şi a acordat statut de observator altor 
5 state (Vatican, Statele Unite ale Americii, Canada, 
Japonia şi Mexic). 

De asemenea, printre structurile de cooperare 
regională  neinstituționalizate avem: Procesul de 
Cooperare în Europa de Sud-Est (SEECP) la care 
participă state mici şi mijlocii: Albania, Bulgaria, 
Grecia, Macedonia, România, Serbia, Muntenegru, 
Turcia, Bosnia şi Herțegovina, Croația având statut de 
observator; Inițiativa Central Europeană (ICE) este o 
formă flexibilă şi pragmatică de cooperare regională 
care reuneşte o serie de state mici şi mijlocii printre 
care: Albania, Austria, Belarus, Bosnia şi Herţegovina, 
Bulgaria, Republica Cehă, Croaţia, Italia, Ucraina, 
Macedonia, Moldova, Polonia, România, Slovacia, 
Slovenia, Serbia şi Muntenegru; Acordul de Liber 
Schimb Central European (CEFTA) a fost încheiat între 


Polonia, Cehoslovacia şi Ungaria, în 1992, ulterior, 
acordul a fost lărgit prin includerea Sloveniei, 
României, Bulgariei şi Croaţiei. Acesta s-a dovedit a fi 
un cadru excelent de pregătire pentru aderarea la 
Uniunea Europeană a economiilor statelor candidate; 
Procesul de Cooperare Dunăreană. La acesta participă 
cele 13 state din bazinul hidrografic al Dunării (cele 10 
state riverane: Germania, Austria, Slovacia, Ungaria, 
Croaţia, Serbia, România, Bulgaria, Republica Moldova 
şi Ucraina, precum şi cele 3 state neriverane, având 
majoritatea teritoriului situată în cadrul bazinului 
hidrografic al fluviului: Cehia, Slovenia şi Bosnia şi 
Herţegovina, Comisia Europeană şi Pactul de 
Stabilitate; Pactul de Stabilitate pentru Europa de Sud- 
Est (PSESE) ce cuprinde o serie de obiective legate de 
democrația locală şi cooperarea transfrontalieră; mass- 
media, infrastructura, investiţiile şi comerțul, gestio- 
narea şi stabilizarea mişcărilor de populaţii, crima 
organizată. Inițiativa de Cooperare în Sud-Estul 
Europei (SECI), o structură subregională care încu- 
rajează cooperarea între statele participante şi facilitarea 
integrării lor în structurile europene. Statele participante 
sunt: Albania, Bosnia-Herţegovina, Bulgaria, Croaţia, 
Macedonia, Grecia, Moldova, România, Slovenia, 
Turcia şi Ungaria. Consiliul Cooperării Regionale 
(Regional Cooperation Council - RCC) reprezintă 
rezultatul unui proces cuprinzător de restructurare a 
formatelor de cooperare regională, pentru adaptarea 
acestora la nevoile şi provocările actuale ale regiunii. 


* Albania (2008); Belgia; Bulgaria (2004); Canada; Cehia 
(1999); Croaţia (2008); Danemarca; Estonia (2004); Franţa; 
Germania (1955); Grecia (1952); Ungaria (1999); Islanda; 
Italia; Letonia (2004); Lituania (2004); Luxemburg; Olanda; 
Norvegia; Polonia (1999); România (2004); Portugalia; 
Slovacia (2004); Slovenia (2004); Spania (1982); Turcia 
(1952), Regatul Unit; Statele Unite ale Americii. 


Autoarea este locotenent-colonel, desfăşurându-şi activitatea în cadrul Serviciului de Protecţie şi Pază. În 


calitatea sa de doctorand al Universităţii Naţionale de Apărare „Carol I” în domeniul „Ştiinţe militare şi 


informaţii” are preocupări legate de securitate din prisma asigurării acesteia în mediul european, în special 
în legătură cu actualitățile şi tendinţele ce privesc organizaţiile de securitate ce acționează în zonă şi politicile 
Uniunii Europene de combatere a riscurilor şi amenințărilor emergente ale zonei. 

Politici generale ale Uniunii Europene 


În prezent, UE este cunoscută ca un tip sui generis 
de organizaţie, o structură politică ce propune o 
abordare multinivel a guvernării, implicând statele- 
națiune, autorităţile supranaționale şi pe cele naţionale. 
Numeroşi actori naţionali, regionali sau locali din 
statele membre şi-au dezvoltat activităţi în spaţiul UE. 
Aceştia sunt consultaţi de instituţiile UE în procesul 
decizional, precum şi în procesul de reflecţie asupra 
dezvoltării UE. În acest context, procesul de consultare 
a fost deschis tuturor reprezentanţilor societății civile. 

Pe baza convingerii că, în unele domenii, se pot 
obţine rezultate mult mai bune la nivel european decât 
la nivel național, s-a ajuns la politici comune tuturor 
statelor membre. Existenţa acestora conferă unicitate 
Uniunii Europene pentru că demonstrează acceptarea 
cedării unei părți a suveranităţii statelor membre către 
instituţiile europene. 

Politicile UE reflectă direcţii coerente de dezvol- 
tare concentrându-se pe diversitatea şi complexitatea 
domeniilor studiate: piața internă, politica agricolă 
comună, politica de coeziune şi dezvoltare regională, 
politica de mediu, politica socială şi de ocupare a forţei 
de muncă, justiţia şi afacerile interne, politica externă de 
securitate comună şi politica comercială externă de 
dezvoltare. 

Politica Uniunii 
telecomunicaţiilor 

Politica UE în domeniul telecomunicaţiilor vizează 
să dezvolte o societate bazată pe cunoaştere, care 
permite accesul la informații, intrarea în contact cu 
ceilalți, căutarea de servicii şi produse şi accesul online 
la servicii guvernamentale, la servicii educaţionale şi de 
sănătate, realizându-se astfel, beneficii maxime pentru 
utilizatori. 

Obiectivele noului cadru de reglementare sunt 
încurajarea concurenţei pe piaţa comunicaţiilor elec- 
tronice prin eliminarea barierelor din calea acesteia, prin 
asigurarea condiţiilor juridice necesare pentru sprijinirea 
investițiilor în reţea, prin dezvoltarea unui comporta- 
ment nediscriminatoriu şi a deschiderii transparenţei 
operaţiunilor, prin ameliorarea funcţionării pieţei şi prin 
apărarea intereselor fundamentale ale utilizatorilor care 
nu pot fi garantate de forţele pieţei. 

Politica în domeniul energiei 

Energia s-a aflat în centrul construcţiei europene. 
La 9 mai 1950, Ministerul de Externe francez Robert 
Schuman a anunţat un plan, conceput de consilierul 
francez Jean Monet, un fost om de afaceri, care 
propunea punerea în comun a producției europene de 
cărbune şi oţel sub o autoritate comună. 

Declaraţia Schuman a fost considerată un prim pas 
în direcția unei Europe unite — Belgia, Republica 
Federală Germania, Italia, Luxemburg şi Olanda au 


Europene în domeniul 


acceptat propunerea franceză, iar cele şase ţări au 
semnat la Paris, pe 18 aprilie 1951, Tratatul de instituire 
a Comunităţii Europene a Cărbunelui şi Oţelului 
(CECO). A fost înființată o Înaltă Autoritate căreia 
guvernele statelor membre i-au transferat o parte 
semnificativă a puterilor lor suverane în domeniul 
producţiei de cărbune şi oţel. CECO a avut un asemenea 
succes, încât comerțul cu cărbune şi oţel între cei şase a 
crescut cu 129% în primii cinci ani. 

Încurajaţi de succesele CECO, statele au încercat 
să continue integrarea în domeniul militar şi politic. 
După respingerea Comunităţii Europene de Apărare de 
către Parlamentul francez, în 1954, liderii europeni au 
decis să continue unificarea Europei în direcţia eco- 
nomică. La reuniunea istorică de la Messina, în Italia, 
din iunie 1955, a fost lansat proiectul creării unei „pieţe 
comune”. Au fost negociate două tratate europene: 
Comunitatea Economică Europeană (CEE) cu obiectivul 
fuzionării pieţelor naționale separate într-o „piață unică” 
care ar fi asigurat libera circulaţie a bunurilor, persoa- 
nelor, capitalurilor şi serviciilor, cu o gamă largă de 
politici economice comune, şi Comunitatea Europeană a 
Energiei Atomice (CEEA sau EURATOM), pentru 
sprijinirea utilizării energiei nucleare în scopuri paşnice. 

Măsurile generale de politică în domeniul energiei 
au fost adoptate în temeiul articolelor din Tratatul CE 
referitoare la piaţa internă (Art. 94 şi 95) şi în temeiul 
Art. 100 (dificultăţi de aprovizionare). Măsuri legate de 
politica în domeniul energiei au fost adoptate şi în baza 
titlului „Mediul” (Titlul XIX, Art. 175 alin. (2)). În plus, 
tratatul CE menţionează reţelele transeuropene, care 
includ şi infrastructura energetică (Titlul XV, Art. 154, 
155 şi 156, în coroborare cu Art. 158). 

Referitor la energia nucleară, tratatul CEEA, în 
special Art. 40-76, permit adoptarea unor măsuri în 
domeniul investiţiilor, societăților mixte şi aprovi- 
zionării. Art. 92-100 din Tratatul CEEA pot fi utilizate 
pentru adoptarea măsurilor referitoare la piața comună 
în domeniul energiei atomice. 

Politica în domeniul energiei trebuie să facă parte 
din obiectivele generale ale politice economice a UE, 
bazată pe integrarea pieței. Intervenţia publică trebuie 
limitată la ceea ce este strict necesar pentru a salvgarda 
interesul public, dezvoltarea durabilă, protecţia consu- 
matorului, coeziunea economică şi socială. 

Politica în domeniul energiei trebuie să urmărească 
obiective care asigură competitivitatea, securitatea 
aprovizionării şi protecţia mediului înconjurător. 

UE a stabilit obiective sectoriale reprezentând 
cadrul politicii sale în domeniul energiei: menţinerea 
ponderii de combustibil solid (cărbune) în consumul 


capacităţilor de producţie), creşterea ponderii gazelor 

naturale în bilanțul energetic; stabilirea unor condiţii de 
siguranță maximă ca cerință preliminară pentru proiec- 
tarea, construcţia şi exploatarea centralelor nucleare; 
creşterea ponderii surselor de energie regenerabilă. 

Politica comună a UE în domeniul energiei are 
două componente esențiale: funcționarea pieţei interne 
în domeniul energiei şi securitatea surselor de energic. 
O piață competitivă în domeniul energiei ajută la 
utilizarea eficientă a acesteia. În trecut, pieţele naţionale 
ale gazelor ale gazelor naturale şi energiei electrice erau 
„insule” separate în UE, aprovizionarea şi distribuţia 
fiind în mâinile unor monopoluri. În prezent, aceste 
pieţe au fost deschise concurenţei. 

Uniunea Europeană este un actor-cheie pe piața 
energetică internaţională, fiind cel mai mare importator 
şi al doilea consumator de energie în lume. Energia este 
un factor economic şi geopolitic major. Uniunea 
Europeană depinde de importuri pentru jumătate din 
aprovizionarea sa cu energie, iar această dependenţă ar 
putea urca până la 70% în 2030. pentru gazul natural, 
dependenţa ar putea ajunge la 70%, pentru petrol la 
90%, iar pentru cărbune chiar la 100%. Cel mai 
probabil, extinderea va consolida aceste tendințe, în 
ciuda faptului că anumite noi state membre sunt 
producători de energie primară. Măsurile din sectorul 
energetic trebuie să urmărească un flux de energie mai 
stabil, sprijinind în final eforturile Uniunii de asigurare 
a păcii, stabilităţii, securităţii şi prosperității. 

Obiectivele politicii UE în domeniul energiei sunt 
înlocuirea țițeiului cu alte forme de energie, încurajând 
concomitent prospectarea şi exploatarea pe plan intern a 
hidrocarburilor. Securitatea aprovizionării trebuie încu- 
rajată prin diversificarea surselor şi prin norme UE 
privind rezervele obligatorii: statele membre trebuie să 
păstreze stocuri de 90 de zile pentru principalele 
produse petroliere, în baza cifrelor din anul anterior. 

Energiei nucleare i se acordă un rol important în 
obiectivele politicii europene în domeniul energiei. 
Abandonarea energiei nucleare este în cel mai bun caz o 
perspectivă pe termen mediu. Trebuie depuse eforturi 
pentru ameliorarea standardelor de siguranță ale centra- 
lelor nucleare. Nu există dispoziţii europene clare 
pentru depozitarea şi transportul combustibililor nucle- 
ari sau a deşeurilor nucleare şi persistă dificultăți în 
stabilirea unor standarde de bază pentru protecţia 
împotriva radiațiilor. Nu există un sistem adecvat 
european de informare şi monitorizare în cazul unor 
defecţiuni la centralele atomice şi nu s-au convenit 
proceduri de urgenţă în cazul unui dezastru. 

În Cartea Verde privind securitatea energetică, 
energia nucleară a fost clasificată (împreună cu cărbu- 
nele, petrolul şi sursele de energie regenerabilă) ca o 
opțiune strategică mai puţin perfectă”. 

Promovarea energiei regenerabile este unul din 
principalele obiective ale politicii UE în domeniul 
energiei. Obiectivul este de a dubla ponderea surselor 


regenerabile în consumul total de energie şi creşterea 
surselor de energie regenerabilă pentru piața energetică 
internă la 22,1% din energia totală produsă”. 

Punerea în aplicare a acquis-ului de către ţările 
membre necesită o legislaţie adecvată şi instituţii 
funcţionale. Aceasta include înființarea şi funcţionarea 
unor organisme de reglementare cerute în directivele 
privind energia electrică şi gazele naturale, precum şi a 
unei autorități de siguranță nucleară. 

Politica de mediu a Uniunii Europene 

UE reprezintă cel mai dezvoltat sistem interna- 
tional de formulare a politicile de mediu. O entitate 
instituțională cuprinzătoare cu norme de mediu 
obligatorii şi aplicabile. 

Importanța acordată în prezent politicii de mediu 
este legată de locul statelor membre şi al Uniunii în 
procesele globale de producţie şi consum. Politica de 
mediu nu se desfăşoară la periferia societăţii moderne, 
ci treptat aceasta s-a deplasat către centrul a ceea ce ne 
defineşte ca societate: sistemul său de producție şi 
consum şi externalitățile pe care le creează. 

Cadrul legislativ al UE arată consolidarea 
priorităţilor de mediu „o dezvoltare echilibrată şi 
durabilă”. Aceasta ar trebui să ducă la un nivel ridicat 
de protecţie, prevenţie şi precauţie, la politici bazate pe 
sursă, prin care plătesc poluatorii şi la o integrare 
puternică a considerentelor de mediu în toate celelalte 
politici ale UE. 

În conformitate cu tendinţele internaţionale, 
ultimele programe de acţiune au pus accentul pe 
dezvoltarea durabilă, nu numai pe obiective înguste de 
mediu. Acest ultim aspect subliniază şi faptul că 
politicile UE au devenit parte a globalizării chestiunilor 
şi normelor de mediu. UE şi-a asumat într-o anumită 
măsură conducerea globală în chestiuni precum biodi- 
versitatea, deşertificarea, protecţia pădurilor şi, nu în 
ultimul rând, încălzirea globală. 

În ceea ce priveşte rezultatul efectiv al politicilor 
de mediu ale UE, unele probleme s-au ameliorat. Printre 
acestea se numără calitatea apelor de suprafaţă, calitatea 
aerului în ceea ce priveşte anumite substanțe (ploile 
acide, de exemplu), desemnarea treptată a zonelor de 
protecţie a faunei şi naturi etc. Unele domenii au 
cunoscut o deteriorare, rămânând provocări uriaşe, chiar 
dacă UE a acordat atenţie substanţială a acestora. Printre 
acestea se numără declinul biodiversităţii, încălzirea 
globală, deteriorarea faunei piscicole şi problemele de 
poluare a aerului legate de un trafic din ce în ce mai 
puternic. 

Politica socială 

Construcţia legislativă începe cu Tratatul de la 
Roma (1957). Sunt adoptate următoarele dispoziții: 
libera circulaţie a lucrătorilor, dispozițiile privind remu- 
nerarea egală pentru femei şi bărbaţi. Prin Actul Unic 
European (AUE) din 1986, în domeniul politicii sociale 
au fost adoptate importante reglementări legislative 


COLOCVIU STRATEGIC Nr. 7, 2010 


5 


pentru: armonizarea, în domeniul sănătăţii şi securităţii 
la locul de muncă. 

De asemenea, UE a introdus votul prin majoritate 
calificată. Aceasta nu împiedică un stat membru să 
păstreze sau să introducă măsuri stricte de protejare a 
condiţiilor de lucru, compatibile cu tratatul, proceduri 
decizionale corporatiste, crearea unui proces de 
negociere între patronat şi sindicate la nivel european 
prin dialog social. 

În 1989, a fost adoptată Carta drepturilor sociale 
fundamentale ale lucrătorilor, în urma propunerii 
Comisiei Europene şi a acordului dintre şefii de stat şi 
guvern ai statelor membre ale CE, din acea perioadă, cu 
excepția Marii Britanii. Acest acord cuprindea un 
program de acțiune pentru punerea în aplicare a Cartei 
sociale, măsuri cu referire indirectă la piaţa internă: 
standarde de muncă pentru lucrătorii tineri şi femeile 
însărcinate, norme instituind contracte de muncă scrise 
pentru toţi angajaţii, referitoare la timpul de lucru. 

Tratatul de la Maastricht, din 1992, a realizat o 
etapă importantă în domeniul politicii sociale, prin 
adoptarea Protocolului privind politica socială. 

În anul 2000, Consiliul European a adoptat 
Strategia Lisabona (2000), în conținutul căreia, trei 
elemente sunt centrale: reforma economică, ocuparea 
forței de muncă şi coeziunea socială. 

Strategia Lisabona propune două direcții: tranziția 
către o „economie bazată pe cunoaştere” în jurul unor 


subiecte precum societatea informaţională, spațiul 
european de cercetare şi inovare, sprijin pentru crearea 
şi dezvoltarea firmelor (în special a întreprinderilor mici 
şi mijlocii — IMM), adâncirea reformelor economice 
pentru realizarea pieţei interne, dezvoltarea unor pieţe 
financiare eficiente şi coordonarea politicilor macroeco- 
nomice; „modelul social european” împărţit în patru 
secţiuni: educaţia şi formarea permanentă, locuri de 
muncă suficiente şi mai bune, o politică activă de 
ocupare a forței de muncă, modernizarea protecției 
sociale şi sprijinirea integrării sociale.Agenda Politicii 
Sociale (APS) pentru 2008-2010 prezintă următoarele 
două obiective: oferirea de locuri de muncă cu şanse 
egale pentru toţi şi asigurarea accesului tuturor 
membrilor societăţii la beneficiile creşterii economice şi 
a ocupării forţei de muncă în cadrul UE. 

Uniunea Europeană se va concentra pe moder- 
nizarea pieţelor forței de muncă şi a sistemelor de 
protecţie socială. Protejându-i pe cei mai vulnerabili 
membrii ai societăţii, APS pentru 2008-2010 vizează, 
totodată, să-i ajute pe oameni să profite de oportunitățile 
create de concurenţa internaţională, progresele tehno- 
logice şi tiparele demografice în schimbare. 


$ Directiva 2001/77.privind promovarea energiei electrice 
produse din surse regenerabile de energie pe piaţa internă de 
energie electrică. 

ê Art. 2, Tratatul Uniunii Europene. 


Politica de securitate şi apărare a Uniunii Europene 


Destul de frecvent, în dezbaterile contemporane 
sunt abordate aspecte privind modul în care apar şi 
acționează actori - statali şi nonstatali - de relații 
internaționale, care este statutul acestora, cât de coerent 
şi cât de racordată la realitatea politică internațională 
este acțiunea lor, care este consecinţa şi care este rolul 
marilor centre de putere, între care Uniunea Europeană 
se doreşte un veritabil actor de relații internaţionale, 
prin modul în care economia şi comerțul determină 
bazele acţiunilor desfăşurate de către aceasta. 

Rolul şi importanţa Uniunii Europene cresc tot mai 
evident în mediul diplomatic internaţional, având în 
vedere implicarea sa în gestionarea marilor probleme 
ale lumii contemporane care o privesc în mod direct, 
cum ar fi realizarea unui climat de securitate şi 
stabilitate, lupta împotriva terorismului internaţional, 
„stabilizarea vecinătăţii apropiate”, relaţiile Nord - 
Sud, relaţiile cu riveranii Mării Mediterane şi cu ţările 
din centrul şi estul continentului (care au început deja sa 
facă parte din Uniune) şi în fine, „uneori controversata” 
relaționare la politica externă şi de securitate comună, 
precum şi politica generală de apărare europeană’. 

Ameninţările şi vulnerabilitățile la adresa tuturor 
statelor europene, indiferent dacă sunt mari, mijlocii sau 


mici, doar identificate, nu şi detaliate de către Înaltul 
Reprezentant al UE pentru Politică Externă şi de 
Securitate Comună se consideră că derivă din evoluţiile 
politice, economice, demografice, ecologice, ştiinţifice 
şi tehnologice şi nu sunt neapărat exploatate împotriva 
unui actor statal sau nonstatal anume. 

Astfel, în Strategie sunt identificate drept vulnera- 
bilități: încălzirea globală şi dependența energetică a 
Europei, dar şi elemente care pot fi mai degrabă 
clasificate drept riscuri şi pericole, precum sărăcia, 
foametea sau eşecul creşterii economice. Ameninţările 
sunt prezentate mult mai clar: terorismul internaţional, 
proliferarea armele de distrugere în masă, conflictele 
regionale, statele eşuate, precum şi atitudinea ostilă față 
de expatriații europeni, agresiunile împotriva princi- 
palelor linii de comunicații, atacurile împotriva forțelor 
europene de menţinere sau reconstrucţie a păcii etc. 

Strategia de Securitate Europeană defineşte clar şi 
principalele obiective: lupta împotriva terorismului, a 
proliferării armelor de distrugere în masă, a crimei 
organizate, conflictelor violente şi instabilităţilor din 
vecinătatea Uniunii; combaterea sărăciei extreme, a 
foametei şi bolilor endemice; crearea unui „cerc de 
bună guvernare” în perimetrul Mediteranei şi al fron- 

tierelor estice”. De asemenea, în ceea ce priveşte coope- 
rarea internaţională a organizaţiei sunt prevăzute ca 
puncte importante ale agendei parteneriatelor: conso- 
lidarea relaţiei transatlantice, consolidarea relațiilor cu 
Rusia şi parteneriate strategice cu Japonia, China, 
Canada şi India. 

Conform Tratatului UE, Consiliul European defi- 
neşte principiile şi direcţiile generale de acțiune în 
domeniul politicii externe şi de securitate, incluzând 
aspectele referitoare la dimensiunea de apărare, iar 
Consiliul UE adoptă deciziile necesare implementării 
acestora. Instrumentele juridice de care dispune 
Consiliul sunt strategiile comune, acţiunile comune şi 
poziţiile comune. Consiliul UE recomandă şefilor de 
stat şi de guvern strategiile comune, pe care le 
implementează ulterior, în special prin adoptarea de 
acțiuni şi poziții comune (TUE, Art. 13). 

Statele incluse în Politica Europeană de Vecinătate 
(PEV) sunt acelea care se situează la granița estică şi 
sudică a UE şi pentru care nu există perspectiva 
apropriată a aderării. Astfel în cadrul PEV sunt dezvol- 
tate parteneriate speciale cu următoarele state: Rusia, 
Ucraina, Belarus, Moldova, Georgia, Armenia, 
Azerbaidjan, Algeria, Egipt, Israel, Iordania, Liban, 
Libia, Maroc, Siria, Tunisia şi Autoritatea 
Palestiniană!’. În zona mediteraneană soluționarea 
conflictului arabo-israelian constituie o prioritate 
strategică pentru Europa. 

PEV implică o relație privilegiată între Uniune şi 
vecinii acesteia, care are la baza respectarea valorilor 
UE, şi anume respectul pentru drepturile omului, al 
minorităţilor, supremaţia legii, o bună guvernare, 
promovarea unei bune relaţii cu vecinii, respectarea 
principiilor economiei de piaţa şi a dezvoltării susținute. 
Obiectivul principal al PEV este de a asigura securitatea 
în vecinătatea UE, prin crearea în jurul său a unui „arc 
de prieteni”. 

Politica europeană de vecinătate reprezintă un 
instrument de politică externă al UE, care reglemen- 
tează cooperarea dintre aceasta şi vecinii săi. PEV 
reprezintă unul dintre obiectivele principale ale 
Strategiei Europene de Securitate. 

Agresiunea Federaţiei Ruse împotriva Georgiei, din 
august 2008, a înclinat balanţa în interiorul UE în 
favoarea statelor care se pronunțau, din ce în ce mai 
insistent, pentru reevaluarea relaţiilor cu Moscova şi, în 
acelaşi timp, pentru o mai mare implicare a UE în 
regiunea Europei de Esta PEV!!. 

În consecință, începând cu Summit-ul Extraordinar 
al UE din 1 septembrie 2008, dedicat în întregime 
războiului ruso-georgian şi posibilelor sale implicaţii 
geopolitice, statele membre ale UE au luat, prin 
consens, o serie de decizii ce denotă determinarea UE 
de a aprofunda cooperarea sa cu statele ex-sovietice din 
Europa de Est — Ucraina, Moldova, Georgia, 
Azerbaidjan, Armenia şi chiar Belarus. 


Astfel, în timp ce Şefii de Stat şi de Guvern ai UE 
au decis, la Summit-ul lor din 1 septembrie, să suspende 
pentru o anumită perioadă demararea negocierilor cu 
Rusia asupra noului Acord de Parteneriat şi Cooperare, 
ei ne anunţă că este extrem de important ca UE să 
susțină cooperarea regională şi să accelereze dezvol- 
tarea relaţiilor cu vecinii săi din Est, în particular, prin 
intermediul PEV, precum şi a iniţiativelor UE „Sinergia 
la Marea Neagră” şi „Parteneriatul Estic”, propus de 
Suedia şi Polonia, în mai 2008, pentru a ajuta statele 
PEV din Europa de Est să accelereze apropierea lor de 
UE, în funcţie de obiectivele urmărite de ele. 

O altă evoluţie a Uniunii Europene se referă la 
crearea Parteneriatului Estic’, ce va reprezenta un 
forum multinațional, alcătuit din cele 27 state membre 
ale UE şi Ucraina, Moldova, Georgia, Armenia şi 
Azerbaidjan (potenţial Belarus)". Obiectivele acestui 
forum vor viza domeniile migraţiei, facilitării şi ulterior 
liberalizării regimului de vize, zona de comerț liber 
pentru servicii şi produse agricole, precum şi stabilirea 
unor parteneriate strategice între blocul european şi cele 
cinci state est-europene. De asemenea, accentul se va 
pune pe desfăşurarea unor proiecte bilaterale!* privind 
schimburile de studenți sau protecţia mediului încon- 
jurător. Cu toate acestea, Parteneriatul exclude posibi- 
litatea unei aderări ulterioare la UE. Parteneriatul Estic 
va institui un nou cadru multilateral de cooperare între 
UE şi statele PEV din Europa de Est. 

În viziunea Comisiei Europene, noul cadru multi- 
lateral ar urma să sprijine evoluţia relaţiilor bilaterale 
ale UE cu vecinii săi din Est, care vor continua să fie 
guvernate de principiul diferențierii, ceea ce înseamnă 
că ritmul şi profunzimea dezvoltării lor va depinde de 
nivelul ambițiilor şi capacitățile fiecărui stat în parte. 
Totodată, noul cadru multilateral va fi mai mult decât 
un for de dialog, el va avea menirea să faciliteze elabo- 
rarea şi realizarea unor poziţii şi acțiuni concertate 
pentru a face faţă în mod solidar unor provocări 
comune. De fapt, noul instrument multilateral va impri- 
ma substanță concretă asocierii politice ce se va stabili 
între statele din Europa de Est şi UE în baza Acordurilor 
de Asociere. 

Ultimul Comunicat referitor la Consiliul European 
de primăvară al Uniunii Europene se referă la problema 
economică care afectează lumea întreagă, şi implicit 
statele membre ale organizație fapt pentru care, în acest 
document sunt creionate linii directoare pentru 
„conducerea recuperării Europei”: reconstruirea 
încrederii şi împrumutului; pieţe financiare şi de 
încredere pentru viitor acestea urmând a fi asigurate 
prin 5 măsuri-cheie stabilite într-un program nou şi 
ambițios de reformă — furnizarea unui cadru UE 
supravegheat astfel încât eventualele riscuri să fie 
detectate din timp; umplerea golurilor de legislaţiei 
existente în statele membre, bazate pe o abordare tip 
„Siguranța mai întâi”, asigurarea investitorilor şi 

consumatorilor că pot avea încredere în modalităţile de 
păstrare şi administrare a resurselor lor financiare de 
către bănci; îmbunătăţirea managementului riscurilor în 
firmele financiare şi înăsprirea sancţiunilor la încălcarea 
prevederilor legale din domeniu financiar-bancar. 

Uniunea Europeană nu mai este amenințată, în 
prezent, de conflicte de tip clasic, în schimb se 
confruntă din ce în ce mai frecvent cu o serie de 
amenințări asimetrice, greu predictibile şi mult mai greu 
de contracarat. Trei dintre aceste tipuri de amenințări se 
impune a fi marcate în mod special: 

- Terorismul internațional, care reprezintă o 
amenințare strategică. Acest nou tip de terorism este 
legat de mişcări religioase fundamentaliste care au 
cauze deosebit de complexe. Dincolo de riscurile 
imediate, terorismul amenință deschiderea şi toleranța 
specifice societăţilor democratice. Noul tip de terorism 
diferă de cel din deceniile precedente deoarece pare a fi 
interesat de utilizarea violenței nelimitate şi de 
producerea de pierderi masive. Pentru acest tip de 
terorism, exemplificat de reţeaua Al-Qaeda, Europa este 
atât o ţintă, cât şi o bază de lansare a atacurilor. 

- Proliferarea armelor de distrugere în masă 
reprezintă o altă importantă ameninţare la adresa păcii şi 
securităţii țărilor şi popoarelor din UE. În prezent, are 
loc o diseminare periculoasă a armelor de distrugere în 
masă, mai ales în zona Orientului Mijlociu. Prin 
intermediul acestor arme un grup terorist de mici 
dimensiuni poate provoca pierderi care anterior nu 
puteau fi cauzate decât de armate ale unor state 
naționale. 

- Existența unor Structuri statale slabe (failed 
states) şi amplificarea crimei organizate. În unele state 
sau regiuni precum Somalia, Liberia, Afganistan, 
Bosnia şi Herţegovina, Serbia şi Muntenegru, Kosovo 
etc., dezorganizarea instituţională, corupţia la nivel 
înalt, conflictele civile şi accesul la arme au determinat 
întărirea pozițiilor crimei organizate. Aceste situații sunt 
amenințări la adresa securităţii, prin sprijinirea traficului 
de droguri, a celui de fiinţe umane şi a terorismului !€. 

Aceste tipuri de amenințări la adresa securității 
Europei sunt localizate şi în Balcanii Occidentali, 
Europa Răsăriteană şi Asia Centrală. 

În acest context, devine tot mai evident faptul că 
interesele şi obiectivele de securitate ale statelor pot fi 
realizate doar prin cooperare internațională efectivă şi 
eficientă. Europa poate aduce atât direct, cât şi indirect, 
un plus de stabilitate, deoarece riscurile apariţiei unei 
confruntări militare tradiționale pe continentul european 
s-au diminuat semnificativ. Interesele şi obiectivele de 
securitate actuale ale statelor europene favorizează 
cooperarea şi solidaritatea. Mediul de securitate interna- 
tional este influenţat pozitiv de procesele de integrare 
europeană şi euroatlantică. Având în vedere aceste 
aspecte, Uniunea Europeană îşi propune contracararea 


noilor tipuri de ameninţări la adresa securității prin trei 
obiective strategice: 

- Asigurarea stabilității şi bunei guvernări în 
vecinătatea imediată. Calitatea societăţii internaţionale 
depinde de calitatea guvernelor ce o compun. Cea mai 
bună apărare pentru securitatea europeană este dată de 
existența unei lumi formate din state democratice bine 
conduse. Asta presupune o bună guvernare, combaterea 
corupției şi a abuzului de putere, şi protejarea 
drepturilor omului. 

- Crearea unei ordini internaţionale bazate pe un 
multilateralism eficace, prin dezvoltarea unei societăţi 
internaţionale puternice, caracterizate de existența unor 
instituţii internaționale eficiente, precum şi de existenţa 
unei ordini internaţionale bazate pe respectarea legilor; 

- Pregătirea unui răspuns la amenințările de tip 
nou. Acest răspuns include pachetul de măsuri anti- 
teroriste adoptat după 11 septembrie 2001, sprijinirea 
măsurilor de neproliferarea a armelor de distrugere în 
masă şi asistarea statelor cu structuri slabe sau instabile. 

Politica Europeană de Securitate şi Apărare nu 
reprezintă un proces de militarizare a construcției 
europene. Principalul său obiectiv, chiar de la început, 
l-a constituit promovarea Uniunii ca actor politic global, 
capabil să mobilizeze toate resursele la dispoziţie — 
economice, comerciale, politice, diplomatice si militare 
— pentru a acţiona coerent şi eficient în arena 
internațională”. 

Pentru ca politica de securitate şi apărare a Uniunii 
Europene să devină mai eficace este necesar ca Uniunea 
Europeană să devină mai activă în urmărirea obiec- 
tivelor sale prin mijloace civile sau militare, mai coe- 
rentă prin unirea eforturilor şi prin asigurarea unităţii de 
comandă în caz de criză, mai capabilă prin alocarea 
unor resurse mai mari, evitarea paralelismelor decizi- 
onale, coordonarea mai bună a resurselor existente. 

PROPUNERI: 


v Ca răspuns la noile amenințări, statele Europei, în primul rând cele cu potenţial 
economic şi militar semnificativ, trebuie să aibă în vedere noile principii de 
organizare a securităţii regionale şi globale bazate pe democraţie, guvernare 


eficientă şi respectarea legilor. 


Y Folosirea tuturor instrumentelor internaţionale pentru promovarea intereselor 
şi valorilor europene comune în spaţiul global. 

v În realizarea obiectivelor sale de securitate şi apărare, Uniunea Europeană nu 
va putea face abstracţie de necesitatea menţinerii unor relaţii privilegiate cu 
SUA, dar va trebui să îşi dezvolte colaborarea şi cu alţi actori importanţi de pe 
scena mondială, cum ar fi: Rusia, Japonia, China, Canada şi India, fără ca 
vreuna din aceste colaborări să aibă un caracter de exclusivitate. 

